*Etrezout ha me, *eveldoc'h ha ni zo fazioù, peogwir e troont ger-evit-ger (entre toi) et moi, ha (comme vous) et nous, ha n'eo ket : entre (toi et moi) ha comme (vous et nous). Aliañ a ran ac'hanoc'h da bakañ geriadur an Tad Gregor Rostren war ar rouedad, ha da sellet ouzh troidigezh entre. Un tamm mat a skwerioù zo bet roet gantañ, d'an deskidi d'ober an diforc'h etre etrezoc'h ha etre c'hwi ha me, ar pezh ne oa ket anat tri c'hant vloaz 'zo ha n'eo ket anat c'hoazh. Digorit ar studiadenn gant Ronan Koadig war brezhoneg Goelo : ne gavoc'h nemet ar stummoù etrezomp, etrezoc'h, etreze. Ar stummoù unan zo dianav. Memestra e lennis warlene    *etrezon hag ar paotr war un niverenn eus Al Liamm.